Diari Oficial de la Generalitat Valenciana


Sumari del DOGV 5905, del 02-12-2008 (2008/13314)

Notificació a June Payo Larrea de la Resolució de 29 setembre de 2008, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol llicència d'agència de viatges.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5905

Data del DOGV
:   02-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13113


Data del document
:   18-11-2008

Organisme emissor
:   Conselleria de Turisme

Tipus de document
:   Edicte

Descriptors 

:   * Agència Valenciana del Turisme

Notificació a June Payo Larrea de la Resolució de 29 setembre de 2008, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol llicència d'agència de viatges. [2008/13542]  
Per no haver sigut possible notificar de forma personal i directa a l'interessada l'escrit sobre la revocació del títol llicència d'agència de viatges a June Payo Larrea, com a titular de l'agència de viatges Viajes Bávaro, és procedent la seua exposició en el tauler d'edictes d'eixa corporació, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 18 de novembre de 2008.- La cap de l'Àrea de Producte: Isabel Palafox Gámir.   
«Vist l'expedient tramitat sobre la revocació del títol llicència d'agència de viatges de June Payo Larrea.  
Atés que:  
1. Mitjançant una resolució de data de 3 d'agost de 2006, es va concedir el títol llicència d'agència de viatges a June Payo Larrea, NIF 43076492D, com a titular de Viajes Bávaro, amb casa central a Sant Vicent del Raspeig (Alacant), carrer d'Alacant, número 31, amb codi d'identificació CV-m857-A.  
2. Per mitjà d'un escrit de data 12 de juny de 2008, es va notificar que l'entitat Seguros Catalana Occidente, SA, havia comunicat a esta Conselleria de Turisme que havia procedit a l'anul·lació de la pòlissa d'assegurança de caució N-03994252, prestada per esta companyia a favor de June Payo Larrea, com a titular de l'agència de viatges Viajes Bávaro. La dita fiança es correspon amb la que tota agència de viatges ha de mantindre en permanent vigència segons l'article 14.1 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana.  
En este mateix escrit se li concedia un termini de 15 dies perquè presentara davant d'esta administració la corresponent carta de pagament justificativa del depòsit d'una nova fiança davant del Servici Territorial d'Economia, Hisenda i Ocupació corresponent, amb l'advertiment que, de no fer-ho, d'acord amb l'article 11 de l'esmentat Decret 20/1997, seria causa de revocació del títol llicència d'agència de viatges, el qual va ser publicat en data 22 de juliol de 2008 en el Diari Oficial de la Comunitat Valenciana, per haver sigut tornat pel Servici de Correus.  
3. Transcorregut el termini assenyalat i no havent-se aportat cap documentació respecte d'això, és procedent la revocació del títol llicència d'agència de viatges que tenia concedit.  
Fonaments de dret  
1. L'article 10 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, assenyala que "la revocació del títol llicència d'agència de viatges es farà mitjançant una resolució motivada de l'Agència Valenciana del Turisme, prèvia tramitació del corresponent expedient".  
2. L'article 14, punt 1, del Decret 20/1997, establix que "les agències de viatges estaran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant dels contractants d'estos".  
3. L'article 11, lletra b), de l'esmentat reglament establix com a causa de revocació del títol llicència d'agència de viatges la no-reposició de la garantia en la quantia i termini previst en l'article 14.  
4. L'article 14.4 de l'esmentat Decret 20/1997, en el qual s'establix que "la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferma".  
En compliment de la normativa anteriorment citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.i del Decret 209/2004, de 8 d'octubre, del Consell, (DOCV de 13 d'octubre de 2004), resol:  
Revocar el títol llicència d'agència de viatges a June Payo Larrea, NIF 14231926O, com a titular de Viajes Bávaro, amb casa central a Sant Vicent del Raspeig (Alacant), carrer d'Alacant, número 31 i codi d'identificació CV-m857-A. Així mateix, es comunica que la fiança depositada en el seu moment serà cancel·lada transcorregut un any des de la fermesa de la present resolució.  
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme, dins del termini d'un mes, comptat des de l'endemà de la seua notificació, d'acord amb el que establixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 29 de setembre de 2008.- La secretària autonòmica de Turisme i directora de l'Agència Valenciana del Turisme: Ma. Victoria Palau Tárrega».